**Токио-2020 Олимпиадасига тайёргарлик кўриш бўйича**

**ТЕЗКОР РЕЖА**

1. Хар бир федерацияга масъул шахсларни бириктириб, уларга терма жамоа спортчи ва мураббийларнинг тайёргарлик жараёнида моддий-маиший шароитларини яхшилашда ҳар томонлама ёрдам кўрсатиш ҳамда иш режалари ва кўрсатмаларни ўз вақтида, тўлиқ ва сифатли бажарилишини мониторингини амалга ошириш вазифаларини юклатиш.
2. Миллий терма жамоа аъзоларининг тайёргарлик режаларига мувофиқ уларнинг машғулот жараёнини такомиллаштириш, интенсивлигини ошириш мақсадида, етакчи хорижий мутахассислар (мураббий ва бошқ.)ни ҳамда спортчи спарринг-шерикларни жалб қилиш.
3. Олимпия ўйинларига тайёргарлик жараёнини янада модернизация қилиш мақсадида, спортчиларга бошқа вазифалардан озод қилинган ҳолда мураббийлар ва уларнинг ёрдамчи (ассистент)ларни тайинлаш.
4. Қорақалпоқстон Республикаси Вазирлар Кенгаши, вилоятлар ва Тошкент шаҳар ҳокимликлари билан биргаликда спортчи ва мураббийларга уларнинг яшаш шароитларини яхшилаш, меҳнатларини муносиб рағбатлантириш ҳамда келажакда юқори спорт натижаларига эришишга интилувчанлигини ошириш учун зарурий моддий ёрдам кўрсатиш.
5. “Токио-2020”га тайёргарлик йўналишида ҳамда оммавий спортни ривожланишига оид жараёнларни ёритувчи Медиа-марказни ташкил этиш.
6. Юқорида кўрсатилга тезкор вазифаларни бажариш мақсадида Ўзбекистон Миллий Олимпия қўмитаси, Ўзбекистон Республикаси Жисмоний тарбия ва спорт вазирлиги, спорт турлари бўйича федерация ва ассоциациялар, Ўзбекистон Миллий телерадиокомпанияси, оммавий ахборот воситалари вакиллари иштирокида Токио-2020 Олимпия ўйинларига тайёргарлик кўриш бўйича Штаб тузиш. Унда амалга оширилаётган чора-тадбир ва топшириқларни бажарилишини ҳар икки хафтада таҳлил ва муҳокама қилиш.